Isaac Newton Van Nuys

Isaac Newton Van Nuys (20. november 1836 – 12. veebruar 1912) oli ameerika ärimees, pankur ja kinnisvaraarendaja.  

Ta asutas 1911. aastal Van Nuysi linna California osariigis. Tema auks on nimetatud mitmed koolid, tänavad ja raamatukogud. 

Isaac Van Nuys sündis West Spartas New Yorgi osariigis Ameerika Ühendriikides. 1865. aastal kolis ta California osariiki. Ta ostis rantšo 240 km² maaga ja hakkas tegelema karjakasvatuse ning hiljem teraviljakasvatusega. Ta oli panga Farmers and Merchants Bank of Los Angeles asepresident, Union Bank of Savingsi direktor ja Van Nuysi hotelli omanik. 

22. veebruaril 1911 hakkas ta müüma krunte oma maale rajatavas Van Nuysi linnas.

Ta oli vabamüürlane, vabariiklane ja baptist.

1880 abiellus ta Susanna H. Lankershimiga. Neil oli kolm last.

Ameerika Ühendriikide ettevõtjad
Sündinud 1836
Surnud 1912